Námestie slobody 1/29, 813 70 Bratislava 1Telefón: (07) 54430029, 54433016, Fax: (07) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
19. apríla 2001
K materiálu č. 2635/2001
K bodu č. 4	
     

S T A N O V I S K O

k návrhu legislatívneho zámeru komplexných zmien právnej úpravy záložného práva    

I
Návrh legislatívneho zámeru komplexných zmien právnej úpravy záložného práva predkladá na rokovanie vlády SR minister spravodlivosti na základe uznesenia vlády SR č. 703/2000.
II
Cieľom legislatívneho zámeru je vytvorenie takého právneho a inštitucionálneho rámca pre záložné právo, ktorý povedie k rozšíreniu možností financovania podnikateľských aktivít, najmä v sektore malého a stredného podnikania.
III
Inštitút pre aproximáciu práva konštatuje, že problematika návrhu legislatívneho zámeru nie je v práve ES/EÚ upravená. Napriek tomu je však v návrhu v súlade s legislatívnymi pravidlami vlády potrebné doplniť vyjadrenie súladu návrhu s právom ES/EÚ, ako aj s ústavou, ústavnými zákonmi a a medzinárodnými zmluvami  a dokumentmi, ktorými je Slovenská republika viazaná.

Bratislava	12.04.2001	
Vypracoval:	JUDr. Miroslav Fíger	
Tel.:	     	

JUDr. Mária Krošlákovágenerálna riaditeľka